DITTO ดีด 3% หลังโชว์กำไรปี 65 โต 47% เตรียมกระโดดเข้า SET ปีนี้
DITTO ดีดกลับ 3% ขานรับกำไรปี 65 โต 47% แตะ 237 ลบ. พ่วงแจกปันผลหุ้น-เงินสด พร้อมลงทุน “ซอฟต์แวร์สนามบิน” 18% จ่อย้ายเทรด SET ภายในปีนี้
DITTO ดีดกลับ 3% ขานรับกำไรปี 65 โต 47% แตะ 237 ลบ. พ่วงแจกปันผลหุ้น-เงินสด พร้อมลงทุน “ซอฟต์แวร์สนามบิน” 18% จ่อย้ายเทรด SET ภายในปีนี้
27 ก.พ. 2566

ผู้สื่อข่าวรายงานว่า วันนี้ (22 ก.พ.66) ราคาหุ้น บริษัท ดิทโต้ (ประเทศไทย) จำกัด (มหาชน) หรือ DITTO ณ เวลา 11:55 น. อยู่ที่ระดับ 42.75 บาท บวก 1.25 บาท หรือ 3.01% สูงสุดที่ระดับ 43 บาท ต่ำสุดที่ระดับ 39.50 บาท ด้วยมูลค่าการซื้อขาย 63.92 ล้านบาท

นายฐกร รัตนกมลพร ประธานเจ้าหน้าที่บริหาร DITTO เปิดเผยว่า ที่ประชุมกรรมการบริษัทอนุมัติการลงทุนใน บมจ.โสมาภา อินฟอร์เมชั่น เทคโนโลยี (SIT) จำนวนไม่เกิน 45,000,000 หุ้น คิดเป็นสัดส่วน 18% ของทุนจดทะเบียน ซึ่ง SIT เป็นผู้เชี่ยวชาญซอฟต์แวร์และเป็นผู้ให้บริการระบบตรวจสอบและคัดกรองผู้โดยสารล่วงหน้า (APPS) และประมวลผลรายการข้อมูลสำหรับฐานข้อมูลการเดินทางของผู้โดยสาร (PNR) ในสนามบินของบริษัทท่าอากาศยานไทยจำกัด และในอีกหลายประเทศทั่วโลก จึงเป็นผลดีในการขยายธุรกิจไปยังต่างประเทศอีกด้วย
นอกจากนี้ DITTO ยังเตรียมย้ายเข้า SET ในปีนี้ด้วย
สำหรับผลประกอบการของ DITTO และบริษัทย่อย ในรอบปี 65 มีรายได้จากการขายและบริการ 1,236 ล้านบาท เพิ่มขึ้นจากปีก่อน 146.20 ล้านบาท คิดเป็นอัตราเพิ่มขึ้น 13% และมีกำไรสุทธิ 237.23  ล้านบาท เพิ่มขึ้น 75.42 ล้านบาท คิดเป็นอัตราเพิ่มขึ้น 47% จากปีก่อน
“ในปี 65 เป็นปีที่สามารถรักษาระดับการเติบโตของกำไรอย่างต่อเนื่อง โดยกำไรสุทธิเติบโตสูงถึง 47% จากปีก่อนซึ่งเป็นผลมาจากผลประกอบการธุรกิจ Data Management และ Cyber Security รวมถึงธุรกิจ Innovation Technology ซึ่งเป็นธุรกิจหลักมีการเติบโตค่อนข้างมาก” นายฐกร กล่าว 